VIRON PASTORIT AREENALLA Alur Õunpuu ja Aivar Arge 3/4
Tervetuloa katsomaan ohjelmaa Viron pastorit areenalla.
Olen Alur Õunpuu, Kuressaaren helluntaiseurakunnan pastori.
Ystäväni Aivar Arge on seurakuntamme ylistyksenjohtaja.
Olemme kahdessa edellisessä ohjelmassa -
kertoneet elämässämme tapahtuneista ihmeistä.
Nykyään me molemmat olemme seurakunnan johtotehtävissä.
Minä olen pastori ja sinä seurakunnan ylistyksenjohtaja.
Tänään puhummekin siitä, millaista on olla johtaja.
Sinulla on vastuu seurakunnan ylistysmusiikista.
Jokapäiväiseen työhösi kuuluu johtamista.
Me emme tuo mitään uutta oppia asiasta.
Puhumme omista kokemuksistamme ja siitä, -
miten johtajana osaisi käyttää aikansa oikein ja tehokkaasti.
Että osaisimme olla oikeassa paikassa oikeaan aikaan.
Mietimme kysymystä, synnytäänkö johtajaksi -
vai opitaanko siihen tehtävään.
Onko se kutsumus?
Tutkimme, mitä Raamatussa asiasta sanotaan.
Millaisia johtajia olivat Mooses ja Joosua -
tai jotkut naispuolisista johtajista, -
jotka Jumala valitsi ja kutsui.
Johtamisessa riittää pohdittavia kysymyksiä.
Mitä mieltä olet Aivar? Oletko itse syntynyt johtajaksi -
vai pikemminkin kasvanut siihen? Oliko se kutsumus?
- Uskon, että kaikissa ihmisissä -
on ainesta johtajaksi.
Ajatus johtajuudesta voi tuntua oudolta, jos asuu yksin.
Puhumattakaan, että olisi jokin yritys ja siinä alaisia.
Jokainen on tavallaan johtaja työpaikallaan. Jos ei ole töissä, -
on johtaja siinä ympäristössä, jossa on.
Tarkoitan sitä, että me kaikki vaikutamme -
ihmisiin ympärillämme sanojen ja tekojen kautta.
Siinä on eroja, kuinka monen elämään kukin vaikuttaa.
Uskon, ettei johtajaksi synnytä, vaan tehtävään voi oppia.
Vaikka vain lähtisin viemään roskia roskatynnyriin, -
voi jo tapahtua monia asioita.
Kenet tapaat pihalla ja kenelle toivotat hyvää huomenta?
Ihmisten kohtaaminen on johtamista.
Jos haluaa olla hyvä johtaja ja on alaisia, -
on välttämätöntä oppia.
- Olet ollut ylistyksenjohtajana jo lähes 20 vuotta.
Olet nähnyt, mitä johtajuus edellyttää.
Katsoessasi taaksepäin sitä, mistä aloitit -
ja missä olet tänään seurakunnan johtotehtävissä, -
mitä ominaisuuksia pidät johtajassa tärkeinä?
Onko sellaisia ominaisuuksia?
- Tavallaan kyllä, mutta ne ovat opittavissa.
On varmasti olemassa sellaisia luontaisia ominaisuuksia, -
joita minulla itselläni ei ollut, mutta tehtävään voi oppia.
Luen paljon kirjoja, elämä- kertoja. Niistä voi oppia.
Hyvä johtaja ei tuo liikaa itseään esille.
Hyvä johtaja on lempeä toisia kohtaan.
Hän on oppinut siirtämään oman egonsa syrjään.
Hän kunnioittaa ihmisiä.
Haluaisin kysyä, miten sinusta tuli johtaja.
Sinussa on paljon johtajan ominaisuuksia.
Saitko ne jo syntyessäsi vai ovatko ne opittuja asioita?
- Tietyssä mielessä ne ominaisuudet saadaan jo syntyessä.
Toisaalta tehtävään tulee oppia.
Kuninkaan lapset kyllä syntyvät asemaansa.
Mutta kyse on myös tiestä, jolla edetään.
Vertaisin tätä rakennusalaan, -
jonka jokapäiväistä työtä tunnen.
Ajattelen vanhempiani ja isovanhempiani.
Heitä kaikkia yhdistää se, että he ovat olleet johtajina -
kaupan alalla, koulussa tai lastentarhassa.
On kuitenkin tärkeätä todeta, -
että johtajaksi tulee aina oppia.
Syntyessä saa tietyt ominaisuudet, mutta lisäksi vaaditaan oppimista.
Ollessani rakennusalalla opin tuntemaan ihmisiä.
Olin jonkin aikaa työnjohtajana.
Sitten minut kutsuttiin kiinteistöalalle.
Olin siellä johtotehtävissä rakentamiseen liittyvissä asioissa.
Tämä kaikki on opettanut minulle paljon.
Emme siis heti alussa olleet hyviä johtajia.
Olemme käyneet läpi vaikeuksia, jotka ovat muovanneet meitä.
Meidän voi olla vaikea sitä arvioidakin itse.
Pitäisi kysyä heiltä, joiden johtajana olemme.
Kun katsoo kaikkea sitä, mitä olet saanut aikaan, -
sinun voi sanoa olevan hyvä ylistyksenjohtaja.
Mutta johtajilla on myös vaikeita aikoja.
Luemme kirjoja saadaksemme oppia.
Millaisia ovat olleet ne vaikeudet, -
jotka ovat muokanneet sinua paremmaksi johtajaksi?
Kaikki ei suinkaan ole helppoa ja yksinkertaista, kun on johtaja.
Vaikeuksia voi olla paljonkin.
Kertoisitko, millaisia vaiheita olet itse käynyt läpi?
- Johtamisessa on kyse työskentelystä ihmisten kanssa, -
vaikkei olisikaan varsinaisesti alaisia.
Kun olet ihmisten kanssa tekemisissä, -
sinua seurataan ja matkitaan tai toisaalta vastustetaan.
Kun on johtajana seura- kunnassa tai muualla, -
voi tulla ristiriitoja ihmisten erilaisten luonteiden takia.
Sellaisissa tilanteissa kysyn Jumalalta, mitä minun tulisi tehdä.
Kauanko hän on meillä? Pitäisikö minun muuttua?
Usein Jumala vastaa, että minun tulee muuttua.
Kun itse jatkuvasti muutun, tulen paremmin toimeen ihmisten kanssa.
Ylistys seurakunnassa on musiikkia: laulua ja soittoa.
Meitä on vain 10-12 ihmistä.
Entä jos olisi 100 ihmistä?
- Eräs haastava asia ovat ryhmän keskinäiset suhteet.
Kyllä, ja myös se, mitä tapahtuu ihmisten lähipiirissä, -
perheessä ja suvussa.
Voi olla hautajaisia tai voi olla ongelmia, ehkä alkoholiongelmia.
Se vaikuttaa minun johtamiseeni, ja silloin autan niissä asioissa.
En tosin oikeastaan halua sanoa itseäni johtajaksi.
Itselläni on johtaja, sinä, joka olet seurakunnan pastori, -
ja töissä olen myymälän- johtajan alainen.
Olen itse alainen, mikä vaikuttaa omaan johtamistehtävääni.
Suurin ongelmani on kuitenkin oma egoni ja luonteeni.
- Joku on sattuvasti sanonut, että johtamisessa -
vaikeinta on itsensä johtaminen.
Se on pitkä prosessi.
Totta on, että kyse on suhteista toisiin ihmisiin, -
ja omaan johtamiseen vaikuttaa se, -
että itse on jonkun toisen alainen.
Johtamisessa ja muutenkin elämässä -
on tärkeää käyttää aikansa oikein.
Se on tärkeää niin johtamisessa -
kuin muissakin vastuutehtävissä, samoin kuin perhe-elämässä.
Miten olet omassa elämässäsi ratkaissut ajankäytön ongelman?
Asioita on paljon. Merkitsetkö ne tarkasti kalenteriisi?
Miten suunnittelet oman ajankäyttösi?
- Kyllä, laitan asiat kalenteriin.
Sellainen vuosikalenteri on tarpeen olla.
Meitä on 5-6 ihmistä seurakunnan johdossa.
Jos sinä vaikkapa kerrot, että elokuussa on jokin tapahtuma, -
merkitsen sen kalenteriini.
Aiemmin en niin tehnyt, ja silloin asia saattoi unohtua.
Minun piti esimerkiksi mennä kuukauden päästä -
johonkin laulamaan ryhmämme kanssa.
Sinä kerroit siitä ja ajattelin muistavani asian.
Kuukauden päästä muistin, että tilaisuus olisi seuraavana päivänä.
Kerroin vaimolleni, että olisin matkalla yön yli.
Joskus vaimoni jopa kuuli toisilta matkastani ennen kuin minulta.
Tällaiset asiat on paras laittaa kalenteriin.
Kannattaa tehdä suunnitelma koko vuodeksi.
Kun meillä kokouksessa päätetään jokin asia, -
kerron siitä vaimolleni samana iltana.
Sitten kun matka on ajankohtainen, puhumme -
hänen kanssaan siitä pari päivää ennen.
Vaimonikin tietää suunnitella omat tehtävänsä sen mukaan, -
kun tietää, milloin en ole paikalla. Se toimii hyvin.
- Asioiden kalenteriin laittaminen siis auttaa sinua paljon.
Oletko tehnyt niin siitä alkaen, kun sinusta tuli ylistyksenjohtaja?
Vai onko sekin tullut oppimisen tietä -
huomattuasi, että muutoin asiat eivät toimi?
Että kalenteri on välttämätön.
Onko siihen tarvittu oppimista?
- Aloin käyttää sitä heti alusta lähtien.
Nelisen vuotta sitten aloin pitää kirjaa tehtävistä tarkemmin.
Siihen aikaan töissä vähennettiin väkeä ja jäin työttömäksi.
Rupesin kirjaamaan ylös tehtäviä, joita voisin alkaa tehdä.
Mietin, missä oli tekemätöntä työtä ja mitä oli jo tehty.
Mietin eri ihmisten tehtäviä. Pidin tavallaan päiväkirjaa.
Siitä muodostui tietty päivärytmi:
aamutoimet, työnteko, kotiin töistä.
Aloitettuani sitten uuden työn huomasin, että suunnitteleminen -
toi myös enemmän aikaa tehtäviin seurakunnassa.
- Palaamme vielä siihen asiaan.
Johtamiseen kuuluu vastuu ja tulevan suunnittelu.
Mutta eräs tärkeä seikka on myös toisten kuuleminen.
Oleellinen osa johtamista on alaisten ja kaikkien -
niiden ihmisten kuuleminen, joiden kanssa tekee työtä.
Mitä ajattelet tästä?
- Israelilainen sananlasku kertoo linnusta, -
joka vain istui puussa hiljaa eikä laulanut.
Mitä enemmän se kuunteli, sitä viisaammaksi se tuli.
Israelissa on paljon hyviä sananlaskuja.
Seurakunnassa keskustelemme Sanasta yhdessä.
Tai jollain on mukana laulu, joka olisi hyvä kääntää viroksi.
Se on todellista tiimityötä.
Ihmiset ovat minulle kuin lahjoja:
he tuovat esiin sellaista, jota en itse olisi osannut.
Työstämme lauluja ja opettelemme nuotteja.
Työpaikalla pätee sama.
Omistan yrityksen ystäväni kanssa, -
mutta olen siellä myös töissä.
Kuuntelen myymälänjohtajaani. Hänellä on mahtavia visioita.
Se on puoli, jota minussa itsessäni ei ole.
Tunnustan sen kernaasti.
Luin neurokirurgi Ben Carsonin elämäkerran.
Hänelle tuli paljon leikkauksia lääkäreiltä.
Hän nurisi mielessään: Jumala, miksi minulle -
tulee niin paljon töitä?
Jumala sanoi: sinä saat sen kokemuksen, jonka he antavat pois.
Sinä kannat suurta vastuuta. Mitä haluaisit sanoa tästä?
- Minulla on samoja ajatuksia.
Ihmiset ovat tärkeitä, ja on tärkeätä kuunnella heitä.
Raamatussa kerrotaan, kuinka ihmiset ottivat aikaa -
Jumalan kuuntelemiseen.
Myös kansan johtajat tarvitsivat sitä, että heitä johdettiin.
Olemme johtajina seura- kunnassa varmasti kokeneet, -
kuinka tärkeä on meidän oma suhteemme Jumalaan.
Olen oppinut, että juuri olosuhteiden kautta -
Jumala opettaa näkemään erilaisia asioita.
Kuten sanoit, näitä keskeisiä asioita ovat ihmissuhteet -
ja toisaalta oman egon kanssa toimeen tuleminen.
Mainitsit myös sen tärkeän seikan, että johtaja oppii koko ajan uutta.
Ei suinkaan ole niin, että kun on johtaja, osaa ja tietää kaiken.
Johtaja oppii koko ajan.
Minäkin olen lukenut elämäkertoja.
Niiden kirjoittajat ovat olleet johtajina.
Kun olen ollut heikoimmillani, minua on auttanut se, -
että he ovat kokeneet: Jumala auttaa niissä tilanteissa.
Jumala on voimallinen. Vaikeuksia on ollut, -
ja niitä saamme varmasti kokea tulevaisuudessakin.
Tajuamme kuitenkin, että tämä on Jumalan antama tehtävä meille.
Jumala on sen meille uskonut.
Olemme saaneet tehtävän Hänen armostaan.
Olet ollut ylistyksenjohtajana 20 vuotta, -
ja koko ajan olet halunnut oppia lisää.
Se on hieno asia.
Sinä olet johtotehtävissä sekä seurakunnassa -
että myös työpaikallasi.
Onko siinä eroa, kun johdat ylistyskuoroa -
tai musiikkiryhmää tai kun toisaalta johdat yritystä?
Onko siinä yhtäläisyyksiä, vai ovatko ne kaksi eri asiaa?
- Molemmissa tapauksissa työskennellään ihmisten kanssa, -
olivat he sitten uskovia tai ei-uskovia.
Yrityksessäni on työssä uskovia.
Mutta olemme yhteydessä naapurifirmoihin, -
juttelemme ja käymme kahvilla.
En ole heidän johtajansa, mutta olen kuitenkin johtaja -
kun keskustelen heidän kanssaan.
Katsojille halua sanoa, että olet johtaja aina, kun -
juttelet ihmisten kanssa, -
olipa kyseessä satunnainen juttuhetki kadulla -
tai sukulaisten tai omien vanhempien tapaaminen.
Yrityksessämme olen mielelläni alainen.
Myymälänhoitajamme on varsinainen ideageneraattori.
Olen hyvillä mielin alainen.
Jos yksi ihminen päättää kaikesta, ei kuuntele neuvoja, -
antaa omalle egolleen liian suuren vallan eikä opi uutta, -
hänelle voi käydä huonosti.
Vanhana hän huomaisi, ettei kukaan välitä hänestä, -
kun hän ei ollut aikanaan välittänyt toisista.
On kauheata vasta silloin huomata, että hän olisi voinut -
kohdella toisia ihmisiä paremmin.
On siis parempi ottaa vastaan oppia -
ja oppia johtamaan itseään.
Raamattu sanoo, että se on arvokkaampaa -
kuin kaupungin valloittaminen.
- Johtajan elämään kuuluu oppiminen ja itsekuri.
Työskentelemme alaistemme kanssa, mutta samaan aikaan -
meidän on työstettävä omaa itseämme.
Silloin voimme johtaa Jumalan tahdon mukaan heitä, -
jotka on annettu meidän johdettavaksemme.
Aloitimme kysymällä, synnytäänkö johtajaksi -
vai opitaanko siihen tehtävään ja onko se kutsumus.
Totesimme, ettei meilläkään heti ollut kaikkia ominaisuuksia, -
joita johtamisessa tarvitaan. Meidän piti oppia siihen.
Joku katsojista voi juuri nyt miettiä, -
voisiko hänestä tulla hyvä johtaja.
Mitä sanoisit hänelle, Aivar?
Hän ehkä miettii omia puutteitaan ja vikojaan.
Voiko hänestä tulla hyvä johtaja?
- Uskon, että voit ja että jo olet johtaja omalla paikallasi.
Mutta hyväksi johtajaksi tullaan oppimisen kautta.
Luonteenpiirteet kehittyvät vain kokemuksen kautta.
Eräs hyvä ohje kuuluu: "Kylvä ajatus, leikkaa teko."
"Kylvä teko, leikkaa kokemus."
Kokemus taas kehittää luonnetta.
Aloita päättämällä muuttaa jotakin, vaikkapa että aamuisin -
heräät vähän aiemmin. Päätöksistä seuraavat teot.
Uudesta tottumuksesta tulee todella kuin toinen luontosi!
Se alkoi yhdestä hyvästä päätöksestä.
Jos sinulla on oma yritys ja osaat oman alasi työn hyvin, -
sinua ehkä hävettää mennä sinne alaiseksi.
Minulla on siitä kokemusta. Olen töissä omassa yrityksessäni, -
ja minulla on esimiehiä. Noudatan toisten käskyjä.
Sinun ei tarvitse pelätä oman asemasi kadottamista.
Ennemminkin voitat siinä: saat kokemusta ja luonteesi kehittyy.
Moni yrityksen omistaja palkkaakin itseään paremman johtajan.
Yritys on hänen, mutta hän saa itse paljon oppia.
- Kiitos näistä ajatuksistasi, jotka koskevat johtamista.
Kiitos teille, rakkaat katsojat, että olette olleet kanssamme.
Emme ole halunneet tuoda mitään uutta johtamisoppia -
vaan kertoneet omista kokemuksistamme johtajina.
Se on kuitenkin vahva näkemyksemme, -
että jokaisella on edellytykset kasvaa johtajaksi.
Kuten Aivar totesi, kun oppii johtamaan itseään, -
se on parempi kuin kaupungin valloittaminen.
Se vie aikaa, mutta kun lähdet sille tielle, -
sinusta tulee hyvä ja aikaansaapa johtaja.
Ole siunattu! Amen.
Suomennos: Marita Jaakkola